b'\n_START_ARTICLE_\nMEDEVAC\n_START_PARAGRAPH_\nMEDEVAC je voja\xc5\xa1ki akronim/kratica, ki ozna\xc4\x8duje medicinsko evakuacijo (angle\xc5\xa1ko Medical Evacuation)._NEWLINE_MEDEVAC je lahko vozilo, letalo ali helikopter, ki deluje kot re\xc5\xa1ilec (zadnja dva sta lahko imenovana tudi zra\xc4\x8dni re\xc5\xa1ilec). Namen MEDEVACa je hitri transport te\xc5\xbeko po\xc5\xa1kodovanih ali ranjenih oseb (posebno travmati\xc4\x8dnih po\xc5\xa1kodb) v bolni\xc5\xa1nico oz. klini\xc4\x8dni center._NEWLINE_Sam koncept v voja\xc5\xa1tvu so razvili Ameri\xc4\x8dani med korejsko vojno, toda sama zamisel izhaja iz Avstralske kraljeve lete\xc4\x8de zdravstvene slu\xc5\xbebe, ki je bila ustanovljena leta 1928 za potrebe zdravljenja ljudi v odro\xc4\x8dnih predelih notranje Avastralije. Z uvedbo helikopterja v voja\xc5\xa1ko slu\xc5\xbebo se je sama zmo\xc5\xbenost MEDEVACa izredno pove\xc4\x8dala, saj niso bili ve\xc4\x8d tako odvisni od primernih pristajalnih povr\xc5\xa1in, kot so bili z letali.'